William MacGillivray

[miniatura|259px|Casa do *107 High Street*, de [Old Aberdeen, onde viviu Macgillivray.]]
miniatura|259px|Detaller da placa conmemorativa nesa casa.
**William MacGillivray**, nado en Old Aberdeen o 25 de xaneiro de 1796, e finado en Aberdeen o 4 de setembro de 1852, foi un naturalista e ornitólogo escocés.

## Traxectoria 
William MacGillivray naceu en Old Aberdeen e criouse en Harris. Regresou a Aberdeen para estudar Medicina no King's College da Univesidade de Aberdeen, graduándose como MA (Master of Arts, en latín *Magister Artium*), en 1815.

Máis tarde foi axudante de diseccción nas clases de anatomía. En 1823 foi axudante de Robert Jameson,  *Profesor Regius* de Historia Natural da Universidade de Edimburgo. Foi conservador do Museo do *Royal College of Surgeons* (Real Colexio de Cirurxiáns) de Edimburgo desde 1831, renunciando a este posto en 1841 para ser *Profesor Regius* de Historia Natural no *Marischal College* da Universidade de Aberdeen.

MacGillivray foi amigo do experto ornitólogo estadounidense John James Audubon, e escribiu gran parte das Biografías ornitolóxicas de Audubon entre 1830 e 1839. Audubon nomeou a especie da familia dos parúlidos *Geothlypis tolmiei* como "MacGillivray's warbler" na súa honra.

Morreu no nº 67 da *Crown Street* de Aberdeen, o 5 de setembro de 1852, pero está enterrado no cemiterio de New Calton en Edimburgo.

## Vida familiar 
En 1820 casou con Marion Askill, veciña de Harris. A parella tivo 10 fillos, dous dos cales morreron na infancia.

Dous dos fillos de MacGillivray acadaron o recoñecemento como naturalistas. O seu fillo máis vello, John MacGillivray (1822-1867), publicou un relato da viaxe ao redor do mundo da *HMS Rattlesnake*, da cal foi o naturalista a bordo. Outro fillo, Paul, publicou unha *Flora de Aberdeen* en 1853, e doou 214 das láminas de aves de seu pai ao Museo de Historia Natural.

## Legado 
Unha versión detallada da vida de MacGillivray, escrita por un homónimo, publicouse 49 anos despois da morte do ornitólogo.

MacGillivray distinguiu correctamente as especies corvo cincento (*Corvus cornix*) e corvo pequeno (*Corvus corone*), pero consideráronse como subespecies durante dous séculos e medio, até que, en 2002, por evidencias de ADN, o corvo cincento recibiu o status de especie plena.

## Algunhas publicacións 
**Lives of Eminent Zoologists from Aristotle to Linnaeus* (1830)
**A Systematic Arrangement of British Plants* (1830)
**The Travels and Researches of Alexander von Humboldt.* (1832)
**A History of British Quadrupeds* (1838)
**A Manual of Botany, Comprising Vegetable Anatomy and Physiology* (1840)
**A History of the Molluscous Animals of Aberdeen, Banff and Kincardine* (1843)
**A Manual of British Ornithology* (1840–1842)
**A History of British Birds, indigenous and migratory*, en cinco volumes (1837-1852)
**Natural History of Deeside and Braemar* (1855), publicado postumamente
*''A Hebridean Natualist's Journal 1817-1818* (1996),  publicado postumamente
**A Walk to London* (1998),  publicado postumamente

MacGillivray ilustrou *The Internal Structure of Fossil Vegetables found in the Carboniferous and Oolitic deposits of Great Britain*  de Henry Witham en 1833, e editou *The Conchologist's Text-Book* durante de varias edicións.

## Abreviaturas 
### Botánica 
A abreviartura **W.MacGill.** úsase para recoñecer a  como autoridade na descrición e clasificación científica en botánica.

### Zooloxía 
A abreviartura **MacGillivray** emprégase para recoñecer a  como autoridade na descrición e taxonomía en zooloxía.

## Notas 
## Véxase tamén 
### Bibliografía 
* *A memorial tribute to William MacGillivray*. Edimburgo. 1901. – Ver dixitalizado en  Internet Archive.
* *Life of William MacGillivray''. Londres: Murray. 1901. – Ver dixitalizado en Internet Archive.